เชิญชม นิทรรศการ ร.10+กิจกรรม วันภาษาไทย
วันเสาร์ที่ 21 กรกฎาคม 2561 วันสบายๆได้เวลาเปลี่ยนบรรยากาศไปเที่ยวงานอ่านหนังสือและฟังเพลงย้อนยุคสัปดาห์ละหนตามสไตล์ เสาร์สารพันมีอะไรบ้างเสาร์นี้เชิญติดตามได้เลยครับ,มูลนิธิสมเด็จพระพันวัสสาอัยยิกาเจ้า กระทรวงวัฒนธรรม และบริษัทสยามพิวรรธน์ จำกัด ขอเชิญชมนิทรรศการ สืบราชสันตติวงศ์ วิพัฒน มหาวชิราลงกรณ ในโอกาสเฉลิมพระชนมพรรษา สมเด็จพระเจ้า อยู่หัวมหาวชิราลงกรณ บดินทรเทพยวรางกูร ณ ไลฟ์สไตล์ฮอลล์ ชั้น 2 ศูนย์การค้าสยามพารากอน เริ่มมาตั้งแต่ 17 ก.ค. และจะแสดงจนถึงวันพรุ่งนี้ (อาทิตย์ที่ 22 ก.ค.) จากนั้น สยามพิวรรธน์ จะร่วมกับสำนักงานเขตปทุมวัน สานต่อโครงการจิตอาสา เราทำความดีด้วยใจ จัดกิจกรรม Big Cleaning Day ในวันพุธที่ 25 ก.ค. ตั้งแต่เวลา 07.30 น. บริเวณถนนพระราม 1 ติดตามรายละเอียดและรับเสื้อยืดสีเหลือง ได้ที่ ,facebook.com/siamparagonshopping/,  ,วันภาษาไทยแห่งชาติ จะเวียนมาถึงในวันพุธที่ 25 กรกฎาคม นี้แล้ว สโมสรยุวกวี สมาคมเทพศรีกวีศิลป์ จะมีกิจกรรม ณ อาคารกีฬาเวสน์ 2 ศูนย์เยาวชน (ไทย-ญี่ปุ่น) ดินแดง กทม. ตั้งแต่ 08.00 น. จนถึง 15.30 น. เชิญพบการประกวดบทร้อยกรองอนุรักษ์ภาษาไทย และศิลปวัฒนธรรม, การแข่งขันร้อยแก้ว (เรียงความ) ตลอดจนการแข่งขัน ตอบปัญหา สนุกกับภาษาไทยของโรงเรียนต่างๆ,เนื่องใน วันภาษาไทยแห่งชาติ เช่นกัน มูลนิธิอนุรักษ์พระราชวังพญาไทฯ ขอเชิญฟังการเสวนาพิเศษ ในหัวข้อ จากนวนิยายสู่จอแก้ว ร่วมเสวนาโดย ศัลยา สุขะนิวัตติ์ ผู้เขียนบทโทรทัศน์ชื่อดัง และ จันทร์ยวีร์ สมปรีดา ผู้เขียนนวนิยายเรื่องบุพเพสันนิวาส มาให้ความรู้และความแตกต่างระหว่างการแต่งนิยายกับการเขียนบทโทรทัศน์ ในวันพุธที่ 25 กรกฎาคม 2561 เวลา 13.30-16.00 น. ณ พระที่นั่งเทวราชสภารมย์ พระราชวังพญาไท ไม่ต้องเสียค่าใช้จ่ายใดๆทั้งสิ้น,คนรักกล้อง และชมชอบการถ่ายภาพ อย่าลืมแวะไปเที่ยวงาน บิ๊กคาเมร่า บิ๊กโปรเดย์ 2018 จัดโดย บริษัทบิ๊กคาเมร่า คอร์ปอเรชั่นฯ ระหว่าง 24-30 กรกฎาคมนี้ ณ ลานกิจกรรมคอนเวนชั่น 1 ศูนย์การค้าเซ็นทรัลเวิลด์ พบกับกล้องดิจิทัลสารพัดรุ่นทันสมัย และช่างภาพระดับแนวหน้าของประเทศไทยมาให้กระทบไหล่กว่า 10 ราย,คนรักนาฬิกาก็ห้ามพลาดเช่นกัน งาน สยามพารากอน วอทช์ เอ็กซ์โป 2018 ที่สุดแห่งงานแสดงเรือนนาฬิกาครั้งยิ่งใหญ่แห่งปี ภายใต้การร่วมมือระหว่าง ศูนย์การค้าสยามพารากอน กับ เดอะมอลล์กรุ๊ป นำนาฬิกาแบรนด์หรูกว่า 180 แบรนด์ มาให้ชมอย่างตื่นตาตื่นใจงานเริ่มมาแล้วตั้งแต่ 19 ก.ค. และจะมีจนถึง 9 ส.ค. ที่ สยามพารากอน,ใครจะขึ้นไปเที่ยว อุบลราชธานี ในงานประเพณีแห่เทียนพรรษาอันยิ่งใหญ่ของเมืองดอกบัวปีนี้ อย่าลืมแวะไปที่ศูนย์การค้า เซ็นทรัล พลาซ่า อุบลราชธานี ครับ เพราะมีการจัดงานพิเศษ เคียงคู่งานใหญ่ของจังหวัด Miracle of Candle มหัศจรรย์เทียนพรรษา จากพระราชนิพนธ์สู่ประติมากรรมเทียนหอมหนึ่งเดียวในโลกชมเทียนพรรษา,ที่หล่อหลอมสลักเสลาเป็นเรื่องราว พระมหาชนก ได้ที่ลาน อะควาเรียม ระหว่าง 25-31 กรกฎาคม,ออกแขกล่วงหน้าไว้ก่อนสำหรับแฟนๆ คุณพระช่วย คอนเสิร์ต เจ้าตำรับมหรสพทางวัฒนธรรม เตรียมจัดรายการ สำแดงสด 8 หรือครั้งที่ 8 ในแนวคิด ฟื้นอโยธยา ระหว่าง 10-11-12 สิงหาคมนี้ ณ โรงละครเคแบงก์ สยาม พิฆเนศ ชั้น 7 สยามสแควร์วัน เจ้าเดิม พบกับ สหรัถ สังคปรีชา, กรกันต์ สุทธิโกเศศ, สาธิดา พรหมพิริยะ (แนน) ฯลฯ จองบัตรได้แล้วที่ ไทยทิคเก็ตเมเจอร์ ทุกสาขา,ข่าวหนังสือส่งท้ายเสาร์นี้เริ่มด้วยนิยายจีนชุดใหญ่ จากสยามอินเตอร์ หาญท้าชะตาฟ้าปริศนายุทธจักร ของ มาวนี่ แปลโดย น.นพรัตน์ การันตีโดย ก่อศักดิ์ ไชยรัศมีศักดิ์ เล่ม 3-4-5 วางร้านเรียบร้อยส่วนเล่มนี้มาจาก โพสต์บุ๊คส์ หนังสือพัฒนาตัวเอง กลยุทธ์การทำงาน ท่ามกลางหมู่ผีดิบ บทเรียนสู่ความสำเร็จ จากซีรีส์ดัง The Walking Dead เขียนโดย รีเบ็คกา แคลร์ แปลโดย นรา สุภัคโรจน์นี่ก็น่ามีไว้ประจำบ้าน ต้องหาหมอไหมเนี่ย หนังสือว่าด้วยการดูแลตัวเอง ชุด Health&Living ของ นานมีบุ๊คส์หนังสือผู้ใหญ่เริ่มหายไปเรื่อยๆ แต่หนังสือเด็กๆยังทยอยมาอย่างสม่ำเสมอ โดยเฉพาะจาก แปลน ฟอร์คิดส์ ล่าสุด นำชุด กุ๋งกิ๋ง กับ น้องเล็ก ออกวางตลาด 3 เล่มรวด กุ๋งกิ๋งมีน้อง, กุ๋งกิ๋งรักน้อง และ กุ๋งกิ๋งเล่นกับน้อง แฟนๆ กุ๋งกิ๋ง โปรดทราบ.,ซูม
มูลนิธิสมเด็จพระพันวัสสาอัยยิกาเจ้า กระทรวงวัฒนธรรม และบริษัทสยามพิวรรธน์ จำกัด ขอเชิญชมนิทรรศการ สืบราชสันตติวงศ์ วิพัฒน มหาวชิราลงกรณ
เสาร์สารพัน,นิทรรศการ,วันภาษาไทยแห่งชาติ,เหะหะพาที,ซูม